Gule blade på nyplantet, 3 år gl. æbletræ


Træet er plantet i god muldjord. Podestedet er over jordoverfladen. Vi giver 1o liter vand hver anden dag. Alligevel bliver bladene gule. Hvad kan vi gøre? 


Steffen Hansen


Gule blade på nyplantet, 3 år gl. æbletræ
Hej Steffen  
Jeg har ikke set bladene men min umiddelbare kommentar er at det måske er lige i overkanten med 10 l.vand hver anden dag.  
Det svarer til 150 l. vand om måneden. Det er meget til et lille æbletræ. Man kan let se på et æbletræ og andre træagtige planter når de trænger til vand.  
Når bladene begynder at hænge og virke slappe, er det tid til vanding. Hvis man vander om aftenen vil bladene normalt altid igen dagen efter vøre saftspændte.  
Lidt tørke kan de fleste planter tåle.  
   
Med venlig hilsen  
John Henriksen  
   
P.S. Der findes forskellige plantesygdomme som også kan give gule blade, men for at afgøre om det er tilfældet er jeg nød til at se bladene.  
  


